[image: ]

www.daf-yomi.com
afchunk.xhtml
נידה נח ע"ב



טקסט הדף מנוקד



מַאי שְׁנָא מֵהָא דְּתַנְיָא שְׁתֵּי נָשִׁים שֶׁנִּתְעַסְּקוּ בְּצִפּוֹר אֶחָד וְאֵין בּוֹ אֶלָּא כְּסֶלַע דָּם וְנִמְצָא כְּסֶלַע עַל זוֹ וּכְסֶלַע עַל זוֹ שְׁתֵּיהֶן טְמֵאוֹת שָׁאנֵי הָתָם דְּאִיכָּא סֶלַע יַתִּירָא


תָּנוּ רַבָּנַן לָבְשָׁה שְׁלֹשָׁה חֲלוּקוֹת הַבְּדוּקִין לָהּ אִם יְכוֹלָה לִתְלוֹת תּוֹלָה וַאֲפִילּוּ בַּתַּחְתּוֹן אֵין יְכוֹלָה לִתְלוֹת אֵינָהּ תּוֹלָה וַאֲפִילּוּ בָּעֶלְיוֹן


כֵּיצַד עָבְרָה בְּשׁוּק שֶׁל טַבָּחִים תּוֹלָה אֲפִילּוּ בַּתַּחְתּוֹן לֹא עָבְרָה בְּשׁוּק שֶׁל טַבָּחִים אַף בָּעֶלְיוֹן אֵינָהּ תּוֹלָה


מַתְנִי' וְתוֹלָה בְּכׇל דָּבָר שֶׁהִיא יְכוֹלָה לִתְלוֹת שָׁחֲטָה בְּהֵמָה חַיָּה וָעוֹף נִתְעַסְּקָה בִּכְתָמִים אוֹ שֶׁיָּשְׁבָה בְּצַד הָעֲסוּקִין בָּהֶן הָרְגָה מַאֲכוֹלֶת הֲרֵי זוֹ תּוֹלָה בָּהּ


עַד כַּמָּה תּוֹלָה רַבִּי חֲנִינָא בֶּן אַנְטִיגְנוֹס אוֹמֵר עַד כִּגְרִיס שֶׁל פּוֹל וְאַף עַל פִּי שֶׁלֹּא הָרְגָה וְתוֹלָה בִּבְנָהּ אוֹ בְּבַעְלָהּ אִם יֵשׁ בָּהּ מַכָּה וְהִיא יְכוֹלָה לְהִגָּלֵעַ וּלְהוֹצִיא דָּם הֲרֵי זוֹ תּוֹלָה


מַעֲשֶׂה בְּאִשָּׁה אַחַת שֶׁבָּאת לִפְנֵי רַבִּי עֲקִיבָא אָמְרָה לוֹ רָאִיתִי כֶּתֶם אָמַר לָהּ שֶׁמָּא מַכָּה הָיְתָה בִּיךְ אָמְרָה לוֹ הֵן וְחָיְתָה אָמַר לָהּ שֶׁמָּא יְכוֹלָה לְהִגָּלֵעַ וּלְהוֹצִיא דָּם אָמְרָה לוֹ הֵן וְטִהֲרָהּ רַבִּי עֲקִיבָא


רָאָה תַּלְמִידָיו מִסְתַּכְּלִין זֶה בָּזֶה אָמַר לָהֶם מָה הַדָּבָר קָשֶׁה בְּעֵינֵיכֶם שֶׁלֹּא אָמְרוּ חֲכָמִים הַדָּבָר לְהַחְמִיר אֶלָּא לְהָקֵל שֶׁנֶּאֱמַר וְאִשָּׁה כִּי תִהְיֶה זָבָה דָּם יִהְיֶה זֹבָהּ בִּבְשָׂרָהּ דָּם וְלֹא כֶּתֶם


עֵד שֶׁהוּא נָתוּן תַּחַת הַכַּר וְנִמְצָא עָלָיו דָּם עָגוֹל טָהוֹר מָשׁוּךְ טָמֵא דִּבְרֵי רַבִּי אֱלִיעֶזֶר בְּרַבִּי צָדוֹק


גְּמָ' תְּנֵינָא לְהָא דְּתָנוּ רַבָּנַן מַעֲשֶׂה וְתָלָה רַבִּי מֵאִיר בְּקִילוֹר וְרַבִּי תָּלָה בִּשְׂרַף שִׁקְמָה


אוֹ שֶׁיָּשְׁבָה יָשְׁבָה אִין לֹא יָשְׁבָה לָא


תְּנֵינָא לְהָא דְּתָנוּ רַבָּנַן עָבְרָה בְּשׁוּק שֶׁל טַבָּחִים סָפֵק נִיתַּז עָלֶיהָ סָפֵק לֹא נִיתַּז עָלֶיהָ תּוֹלָה סָפֵק עָבְרָה סָפֵק לֹא עָבְרָה טְמֵאָה


הָרְגָה מַאֲכוֹלֶת הָרְגָה אִין לֹא הָרְגָה לָא מַתְנִיתִין מַנִּי רַבָּן שִׁמְעוֹן בֶּן גַּמְלִיאֵל הִיא דְּתַנְיָא הָרְגָה תּוֹלָה לֹא הָרְגָה אֵינָהּ תּוֹלָה דִּבְרֵי רַבָּן שִׁמְעוֹן בֶּן גַּמְלִיאֵל וַחֲכָמִים אוֹמְרִים בֵּין כָּךְ וּבֵין כָּךְ תּוֹלָה


אָמַר רַבָּן שִׁמְעוֹן בֶּן גַּמְלִיאֵל לִדְבָרַי אֵין קֵץ וּלְדִבְרֵי חֲבֵרַי אֵין סוֹף


לִדְבָרַי אֵין קֵץ שֶׁאֵין לְךָ אִשָּׁה שֶׁטְּהוֹרָה לְבַעְלָהּ שֶׁאֵין לְךָ כׇּל מִטָּה וּמִטָּה שֶׁאֵין בָּהּ כַּמָּה טִיפֵּי דַּם מַאֲכוֹלֶת


לְדִבְרֵי חֲבֵרַי אֵין סוֹף שֶׁאֵין לְךָ אִשָּׁה שֶׁאֵינָהּ טְהוֹרָה לְבַעְלָהּ שֶׁאֵין לְךָ כׇּל סָדִין וְסָדִין שֶׁאֵין בּוֹ כַּמָּה טִיפֵּי דָּם


אֲבָל נִרְאִין דִּבְרֵי רַבִּי חֲנִינָא בֶּן אַנְטִיגְנוֹס מִדְּבָרַי וּמִדִּבְרֵיהֶם שֶׁהָיָה אוֹמֵר עַד כַּמָּה הִיא תּוֹלָה עַד כִּגְרִיס שֶׁל פּוֹל וְלִדְבָרָיו אָנוּ מוֹדִים וּלְרַבָּנַן דְּאָמְרִי תּוֹלָה עַד כַּמָּה אָמַר רַב נַחְמָן בַּר יִצְחָק תּוֹלָה בְּפִשְׁפֵּשׁ וְעַד כְּתוֹרְמוֹס


תָּנוּ רַבָּנַן פִּשְׁפֵּשׁ זֶה אׇרְכּוֹ כְּרׇחְבּוֹ וְטַעְמוֹ כְּרֵיחוֹ בְּרִית כְּרוּתָה לוֹ שֶׁכׇּל הַמּוֹלְלוֹ מֵרִיחַ בּוֹ אׇרְכּוֹ כְּרׇחְבּוֹ לְעִנְיַן כְּתָמִים


טַעְמוֹ כְּרֵיחוֹ לְעִנְיַן תְּרוּמָה דִּתְנַן אוֹ שֶׁטָּעַם טַעַם פִּשְׁפֵּשׁ בְּפִיו הֲרֵי זֶה יִפְלוֹט מְנָא יָדַע טַעְמוֹ כְּרֵיחוֹ וְאַכַּתִּי מְנָא יָדַע בְּרִית כְּרוּתָה לוֹ שֶׁכׇּל הַמּוֹלְלוֹ מֵרִיחַ בּוֹ


אָמַר רַב אָשֵׁי עִיר שֶׁיֵּשׁ בָּהּ חֲזִירִים אֵין חוֹשְׁשִׁין לִכְתָמִים אָמַר רַב נַחְמָן בַּר יִצְחָק וְהָא דְּרוֹקֶרֶת כְּעִיר שֶׁיֵּשׁ בָּהּ חֲזִירִים דָּמְיָא


עַד כַּמָּה הִיא תּוֹלָה וְכוּ' אָמַר רַב הוּנָא כִּגְרִיס אֵינָהּ תּוֹלָה פָּחוֹת מִכִּגְרִיס תּוֹלָה וְרַב חִסְדָּא אָמַר כִּגְרִיס תּוֹלָה יָתֵר מִכִּגְרִיס אֵינָהּ תּוֹלָה


לֵימָא בְּעַד וְעַד בִּכְלָל קָא מִיפַּלְגִי דְּרַב הוּנָא סָבַר עַד וְלֹא עַד בִּכְלָל וְרַב חִסְדָּא סָבַר עַד וְעַד בִּכְלָל


אָמַר לְךָ רַב הוּנָא אִיכָּא עַד וְעַד בִּכְלָל וְאִיכָּא עַד וְלֹא עַד בִּכְלָל וְהָכָא לְחוּמְרָא וְהָכָא לְחוּמְרָא


וְרַב חִסְדָּא אָמַר לָךְ בְּעָלְמָא אֵימָא לָךְ לְחוּמְרָא אָמְרִינַן לְקוּלָּא לָא אָמְרִינַן וְהָכָא כִּדְרַבִּי אֲבָהוּ דְּאָמַר רַבִּי אֲבָהוּ כׇּל שִׁעוּרֵי חֲכָמִים לְהַחְמִיר חוּץ מִכִּגְרִיס שֶׁל כְּתָמִים לְהָקֵל


אִיכָּא דְאָמְרִי לַהּ לְהָא שְׁמַעְתָּא בְּאַפֵּי נַפְשַׁהּ רַב הוּנָא אָמַר כִּגְרִיס כְּיָתֵר מִכִּגְרִיס וְרַב חִסְדָּא אָמַר כִּגְרִיס כְּפָחוֹת מִכִּגְרִיס וְקָמִיפַּלְגִי בְּעַד וְעַד דְּהָכָא כִּדְאָמְרִינַן מֵיתִיבִי




רש"י





	שתיהן טמאות. ולא תלינן אחד מן הכתמים בצפור ואע''ג דאיכא למתלי וה''נ אע''ג דבדקה לימא שתיהן טמאות דאימור לאו יפה בדקה: סלע יתירה. ומאי חזית דתלית ליה לסלע יתירה דטמאה בהך תלייה בהך הלכך שתיהן טמאות אבל הכא טומאה תלויה בהך דלא בדקה: שלשה חלוקות. זה על גב זה: יכולה לתלות. כדמפרש עברה בשוק של טבחים: מתני' עד כמה היא תולה. בדם מאכולת: כגריס. אבל טפי מהכי אין דם מאכולת כל כך גדול ובהכי מיהא תלייה: ואע''פ שלא הרגה. ורבי חנינא פליג אדרבנן דקאמרי הרגה אין לא הרגה לא: ותולה בבנה ובבעלה. אם יש בהם מכה: ואם יש בה מכה. יבשה וראויה להגלע כלומר להתלחלח ולהוציא דם תולה: גמ' קילור. אפלשטור''א אדום: לא ישבה לא. ולא אמרינן דלמא ישבה ולאו אדעתה: לדברי אין קץ. שאיני נותן שיעור ואם לא הרגה אפילו כחרדל טמאה ולדברי חברי אין סוף שהם מקילים יותר מדאי דאפילו לא הרגה תולה ואין נותנין שיעור אלא אפילו כסלע תולה או יותר: עד כגריס. ואפילו לא הרגה ויתר מכגריס לא ואפילו הרגה ולדבריו יש לטמא כגריס ועוד ולטהר פחות מכגריס: עד כמה. כלומר וכי אפשר לתלות כתם גדול במאכולת: אמר ר''נ תולה בפשפש עד כתורמוס. כתם רחב כתורמוס יכולה לתלות ולא במאכולת אלא בפשפש שמא פשפש הרגה שכתמו גדול פשפש פונייש''א בלע''ז: ברית כרותה לו. כלומר ריחו נודף ומבאיש וכל המוללו על כרחו מריח ריחו: לענין כתמים. דאי הוה כתם ארכו כרחבו אפילו יותר מכגריס תלינן בפשפש: או שטעם טעם פשפש. באוכל תרומה מיירי וכ''ש חולין דהא שרץ הוא אלא האי דנקט תרומה משום דפליגי לעיל מיניה אמרו לו נטמאת ונטמאת התרומה ר''א אומר יבלע ר' יהושע אומר יפלוט אבל אומר לו טמא היית וטמאה היתה התרומה או שנודע שהוא טבל או שטעם טעם פשפש לתוך פיו ה''ז יפלוט הואיל ועד שלא נתנה לתוך פיו אירע בה פסול זה לא חיישינן להפסד תרומה: מנא ידע. טעם פשפש: ואכתי מנא ידע. והלא לא הריח בו: חזירים. אוכלים שקצים ורמשים ומתיזים דם: דדוקרת. טבחים הרבה ואשפות ושקצים מצויין בה: והכא לחומרא. הילכך עד ולא עד בכלל דאי עד ועד בכלל הוה ליה קולא דקתני עד כגריס תולה וקיימא לן באלו טריפות (חולין נה.) דבכל עד אזלינן לחומרא אי עד ועד חומרא הוא אזלינן בתריה ואי עד ולא עד חומרא הוא אזלינן בתריה: אמרי לה באנפי נפשה. ולאו אמתני': ה''ג וקמיפלגי בעד ועד דהכא כדאמר רב הונא לחומרא כדאמרינן בכל דוכתי הלכך עד ולא עד בכלל ולרב חסדא כרבי אבהו:





תוספות





	מאי שנא מהא דתניא ב' נשים כו'. תימה מה דומה להך. דלעיל דהכא אין לתלות בזו יותר מבזו אבל לעיל אין לתלות בראשונה הואיל ובדקה ואומר ר''ת דברייתא איירי שנתעסקה בצפור זו אחר זו ואם היתה נשאלת הראשונה היינו מטהרין אותה הואיל ונתעסקה ובשביל חברתה אנו מטמאין הראשונה שהיא טהורה גמורה גם למעלה אע''פ שהראשונה בדוקה נטמאנה הואיל ושניה תולה בה לענין דינא: אין לך כל מטה ומטה. הכא לא נקט סדין וסדין כדבסמוך משום דהכא בעי למימר מטה אפילו של איש שאין בה כמה טיפין של דם מאכולת אם כן ה''נ של אשה יש לנו לתלות במאכולת אבל בסמוך לא איירי אלא בשל אשה להכי נקט סדין: וכדבריו אנו מודים. ומיהו היכא דהרגה הרבה מאכולת או פשפש תולה כפי מה שהרגה מידי דהוה אשוק של טבחים: עיר שיש בה חזירים אין חוששין בכתמים. אומר רשב''ם דאפי' יותר מכגריס ואפי' מן החגור ולמטה ואפילו לא נתעסקה ואין לה מכה שיש לה להגלע ולהוציא דם מיהו אור''י דאין לסמוך על זה עכשיו להקל כשמוצאה כתמים במקום שאין רגילות ליגע בהן חזירים וכן מנהג דלא תלינן ומיהו במקום שיש רגלים לדבר שיש לתלות בחזירים וכיוצא בהן תלינן כדקאמר הש''ס:





רשב"א

מאי שנא מהא דתניא שתי נשים שנתעסקו בצפור אחד ואין בו אלא כסלע וכו'. הקשו בתוס' מאי פירכא מהא דשני הכא דלא אישפטא לאפוקי חדא מינייהו דהי מינייהו מפקת. אבל ראשונה שבדקה עצמה דינא היא שתטהרנה. ותירץ ר"ת ז"ל דהכא נמי בנתעסקו זו אחר זו ואלו לא נתעסקה אלא הראשונה טהרתה אם כן היה לנו לטהר אותה לעולם ואפילו כן שתיהן טמאות הכא נמי לא שנא כיון שאין הדבר ברור ממש דינא הוא שתטמא שתיהן, ומשני אפ"ה לא דאמי דשאני התם דאיכא סלע יתירא ואי איפשר לתלות בזו יותר מבזו, אבל הכא שבדקה עצמה ראשונה למה תטמאנה, א"נ י"ל דמשום דלענין דינא תולה שניה בראשונה דאימ' לא בדקה יפה ואתה סותר תליית הראשונה לגבי ממונא, אף לענין טומאה תסתור תלייתה, כי היכי דסתרת תליית מתעסקת זו ראשונה משום דכיון דלא תליא לגבי שניה לא תלי' לגבי ראשונה. ומשני שאני התם דדין גמור הוא לסתור טהרת הראשונה דלא אלימ' משניה, אבל טהרת משאלת אלימ' מטהרת שניה מפני שהיתת לה בדיקה באחרונה כשפשטתו.



אמר רב נחמן בר יצחק תולה בפשפיש ועד כתורמוס. כלומר בכל מקום אע"פ שאין הפשפש מצוי תולה בה עד כתורמוס ואע"פ שהוא שיעור גדול מכגריס.



הא דאמרינן: ארכו כרחבו לענין כתמים. פירש בתוס' לומר שאין תולין בפשפש לא א"כ ארכו של כתם כרחבו ואז ניכר ונודע שהוא של פשפש אבל אי לאו ארכו כרחבו לא תלינן ביותר מכגריס. ועל ידי כן פי' הם ז"ל דהכא לא קאי אדרבנן דפליגי עליה דר' חנינא דלדידהו תלינן בפשפש עד כתרומוס אע"פ שאין ארכו כרחבו דאי לאו הכי מאי קאמר ר' חנינא ולדברי חברי אין סוף, דהא לא תלינן רק היכא דארכו כרחבו, אלא ודאי אדר' חנינא קאי דאפילו לדידיה היכא דארכו כרחבו תלינן בפשפש ואפילו ליותר מכגריס. ואין נראה כן מדברי שאר המפרשים אלא כל שהרחש הזה מצוי תלינן בו עד כתורמוס, ואע"פ שאין ארכו כרחבו אלא לעולם תולין עד שיעורו של תורמוס, דעד כאן לא פליגי רבנן עליה דר' חנינא אלא בסתם המקומות דאלו לרבנן תולין לעולם בפשפש בכל מקום, ואלו לר' חנינא אין תולין בו אלא במקום שהוא מצוי אנן דקי"ל כר' חנינא לא תלינן בפשפש אלא במקום שהוא מצוי ובמקום המצוי תולין בו בכל ענין עד כתורמוס שר"ח ז"ל פירש הא דאמר רב אסי עיר שיש בה חזירים אין חוששין לכתמיה מפני שהרחש הזה מצוי בחזירים, ואע"פ שאין פירושו מחוור שם מ"מ למדנו מדבריו דאפילו לר' חנינא דקי"ל כותיה אין חוששין לכתמים באי זו צורה שיהיה הכתם במקום שהרחש ההוא מצוי, דהא מסתמא רב אסי כר' חנינא אמרה לשמעתיה מדקאמר רשב"ג נראין דברי רבי חנינא מדברי ומדבריהם. והא דאמרינן ארכו כרחבו לענין כתמים לאו למימר שיהא ערוך כצורתו אלא לצייר הרחש הוא בא לומר דבמקום שהרחש הפלוני שרחבו כארכו מצוי שם תולין בו עד כתורמוס.



אמר רב אסי עיר שיש בה חזירים אין חוששין לכתמיה. כבר כתבנו שר"ח ז"ל פירוש משום שהרחש ההוא מצוי בחזירים ואינו מחוור דאם כן לא הוה ליה למיסתם ולמימר אין חוששין לכתמיה דמשמע דאין חוששין להם כלל באי זה שיעור שיהיה ואפילו גדול ככף איש ואלו מחמת פשפש אין תולין בו אלא עד כתורמוס, אלא נראה כפי' שני שכתב הוא ז"ל דאין חוששין לכתמיה כלל מפני שהחזירים מתריזין דם או מפני שמצויין באשפות לאכול הנבלות ומתלכלכים מדם ועד שתאמר בריא לי שלא נגע בי חזיר אינה חוששת לכתמיה וכן כתב נמי הראב"ד ז"ל ודמיא נמי לאידך דאמר רב נחמן בר יצחק דארוקרת כעיר שיש בה חזירים דמיא פי' משום דשכיחי בה טבחי טובא וכן פי' רבינו שמואל ז"ל עיר שיש בה חזירים אין חוששין לכתמים ואפילו לא עברה בשוק של טבחים ואפילו אין לה מכה עליה ואפילו מחגור ולמטה. ואמרו בתוספות דהאידנא אין לתלות בחזירים אם מצאה כתם בחלוקה דאין נראה לומר שבא שם מן החזירים ואיני יודע טעם לדבריהם.



לימא בעד ועד בכלל קמיפלגי. כלומר בכל עד ועד בין דהכא בין בעלמא קא מיפלגי. ואמרינן דבעד ועד דעלמא לא מיפלגי אלא בעד דהכא קא מיפלגי וכהא דר' אבהו א"ר יוחנן רב הונא כר' אבהו ורב חסדא דלא כר' אבהו, אלא עד דהכא בעד דעלמא ובכולהו עד ולא עד בכלל לחומרא, וללישנא בתרא נמי בהא קא מיפלגי וכדאמרינן וקא מיפלגי בעד ועד דהכא כלומר ובדר' אבהו קא מיפלגי וליכא בין לישנא קמא ללישנא בתרא אלא שחייב אדם לומר בלשון רבו וכן פרשב"ם ז"ל. ומורי הרב ז"ל פי' דללישנא בתרא דגריס כיתר מכגריס דאמר רב הונא לענין כתמים, היינו בין לקולא בין לחומרא לומר דבכל ענין כתמים כגריס כיותר מכגריס דהיכא דאשכחת כגריס וליכא מידי למיתלי חיישינן ותלינן בדם נדה, כיותר מכגריס להקל כגון שנמצא כגריס למעלה מן החגור דזה ודאי לאו דם נדה הוא תלינן ביה אפילו כתם גדול מכגריס שנמצא למטה מן החגור, כענין הא דאמרי בסמוך, אבל ללישנא קמא דאמר רב הונא כגריס אינה תולה לא שמעינן מינה הא דדילמא לחומרא בלחוד הוא דאמר הכין משום דשיעורא מסופק בידן ומספיקא חיישינן להחמיר.





ריטב"א

מאי שנא מהא דתניא שתי נשים שנתעסקו בצפור אחד ואין בו אלא כסלע. הקשו בתוס׳ מאי פירכא מיהא דשאני הכא דלא אפשר לאפוקי חדא מנייהו דהא מנייהו מפקת אבל ראשונה שבדקה עצמה דינא הוא שתטהרנה ותירץ ר״ת ז״ל דהכא נמי בשנתעסקו זו אחר זו ואלו לא נתעסקה אלא הראשונה טהרתה טהורה א״כ היה לנו לטהר אותה לעולם ואעפ״י כן שתיהן טמאות הכא נמי לא שנא כיון שאין הדבר ברור ממש דינא הוא שתטמא שתיהן והשני אפ״ה לא דמי דשאני התם דאיכא סלע יתירא וא״א לתלות בזו יותר מבזו אבל הכא שבדקה עצמה ראשונה למה תטמאנה א״נ י״ל דמשום דלענין דינא תולה שניה בראשונה דאימר לא בדקה יפה ואתה סותר תליית הראשונה לגבי ממונא אף לענין טומאה תסתור תלייתה כי היכי דסתרת תליית מתעסקת זו ראשונה משום דכיון דלא תלינן לגבי שניה לא תלי לגבי ראשונה ומשני שאני התם דדין גמור הוא לסתור טהרת הראשונה דלא אלימא משניה אבל טהרת משאלת ראשונה אלימא מטהרת שניה מפני שהיתא לה בדיקה באחרונה כשפשטתו.



אמר רב נחמן ב״י תולה בפשפש עד כתרומס. ואעפ״י שהיא שיעור גדול מגריס.



הא דאמרינן ארכו כרחבו. לענין כתמים פירשו בתוס׳ לומר שאין תולין בפשפש אלא א״כ ארכו של כתם כרחבו דאז ניכר ונודע שהוא של פשפש אבל אי לאו ארכו כרחבו לא תלי ביותר מכגריס. ועל יריכן פירשו הם ז״ל דהכא לא קאי אדרבנן דפליגי עליה דר׳ חנינא דלדידהו תלינן בפשפש אעפ״י שאין ארכו כרחבו דאי לאו הכי מאי קאמר רשב״ג ולדברי חברי אין סוף דהא לא תלי אלא היכא דארכו כרחבו אלא ודאי אדר׳ חנינא קאי דאפי׳ לדידיה היכא דארכו כרחבו תלי בפשפש ואפי׳ ליתר מכגריס. ואין נראה כן מדברי שאר המפרשים אלא כל שהרחש הזה מצוי תולין בו עד כתורמוס אעפ״י שאין רחבו כארכו אלא לעולם תולין עד שיעורו של תרמוס דעד כאן לא פליגי רבנן עליה דר׳ חנינא אלא בסתם המקומות דאלו לרבנן תולין לעולם בפשפש בכל מקום ואלו לר׳ חנינא אין אין תולין בה אלא במקום שהוא מצוי ואנן דק״ל כר׳ חנינא לא תלינן בפשפש אלא במקום שהוא מצוי ובמקום דמצוי תולין בו בכל ענין עד שר״א ז״ל פי׳ הא דאמר רב אשי עיר שיש בה חזירים אין חוששין לכתמים מפני שהרחש הזה מצוי בחזרים ואעפ״י שאין פירושו מחוור שם מ״מ למדנו מדבריו דאפי׳ לר׳ חנינא דקי״ל כותיה אין חוששין לכתמים באיזו צורה שיהיה הכתם במקום שהרחש ההוא מצוי דהא מסתמא דרב אשי כר׳ חנינא אמרה לשמעתיה מדקאמר רשב״ג נראין דברי ר׳ חנינא מדברי ומדבריהם והא דאמרינן ארכו כרחבו לענין כתמים לאו למימרא שיהא עבוד כצורתו אלא לצייר הרחש הוא בא לו דבמקום הרחש הפלו׳ שרחבו כארכו מצוי שם תולין בו עד כתרמוס.



אמר רב אשי עיר שיש בה חזרים אין חוששין לכתמים. כבר כתבנו שר״ח ז״ל פירשו משום שהרחש ההוא מצוי בחזרים ואינו מחוור דא״כ לא הוה ליה למסתם ולמימר אין חוששין לכתמים דמשמע דאין חוששין להם כלל באיזה שיעור שיהיה ואפי׳ גדול ככף איש ואלו מחמת פשפש אין תולין בו אלא עד כתורמוס אלא נראה כפי׳ שני שכתב הוא ז״ל דאין חוששין לכתמים כלל מפני שהחזרים מתריזין דם או מפני שמצויין באשפות לאכל הנבלות ומתלכלכין בדם ועד שתאמר בריא לי שלא נגע בי חזיר אינה חוששת לכתמיה וכ״כ הראב״ד ז״ל ודמיא נמי לאידך דאמר רב נחמן בר יצחק דדוקרת כעיר שיש בה חזרים דמיא וכן פי׳ רבי שמואל ז״ל עיר שיש בה חזירים אין חוששין לכתמים ואפי׳ לא עברה בשוק של טבחים ואפי׳ אין לה מכה עליה מחגור ולמטה ואמ׳ בתוס׳ דהאידנא אין לתלות בחזירים אם מצא׳ כתם בחלוקה דאין נר׳ לומר שבא שם מן החזירים ואיני יודע טעם לדבריהם.



לימא דעד ועד בכלל קא מפליגי. כלו׳ ככל עד ועד בין דהכא בין דעלמא קא מפלגי ואמרי דבעד ועד בעלמא לא מפלגי אלא בעד דהכא קמפלגי וכהא דר׳ אמ״ר יוחנן רב הונא בר׳ אבוהו ורב חסדא דלא כר׳ אבהו אלא עד הכא כעד דעלמא וככלהו עד ולא עד בכלל לחומרא וללישנא בתרא נמי דהא קמפליגי וכדאמרינן וקמפליגי בעד ועד דהכא כלו׳ ובדר׳ אבהו קמפלגי וליכא בין לישנא קמא ללישנא בתרא אלא שמחייב אדם לומר בלשון רבו וכן פי׳ רשב״ם ז״ל ומורי הרב ז״ל פי׳ דללישנא בתרא דגרסי כיתר מדגריס דקאמר רב הונא לענין כתמים היינו בין לקולא בין לחמרא לומר דבכל ענין כתמים כגריס כיתר מכגריס דהיכא דאשתכח כגריס וליכא מידי למתלי חיישינן ותלי בדם נדה ביתר מדגריס להקל כגון שנמצא למעלה מן החגור דזה ודאי לא דם נדה הוא תלינן ביה אפי׳ כתם גדול מכגריס שנמצא למטה מן החגור כענין הא דאמרינן בסמוך אבל ללישנא קמא דאמר רב הונא כגריס אינה תולה לא שמעינן מינה הא דדילמא לחומרא בלחוד הוא דאמר׳ הכי משום דשיעורא מסופק בידן ומספיקא חיישינן להחמיר.



מיתבי היה עליה טפי דמים למטה וטפי דמים למעלה תולה העליון עד כגריס מאי לאו גריס כך כלמטה לא גריס דלמעלה ה״ג רש״י ז״ל ופי׳ טיפי דמים למטה קטנים ולמעלה טיפין גדולים תולה העליון כגריס כלו׳ תולה הכתם הגדול עד כגריס אבל יתר מכאן אינה תולה ופריך מאי לאו גריס דלמטה והקשו עליו בתוס׳ חדא דאין לשון משמעות למטה ולמעלה קטון וגדול ותו מאי פירכא מי אלימא ממתני׳ דפליגי בה בעד ועד בכלל ומ״ה גריס ר״י בעל התוס׳ ז״ל מאי לאו גריס כלמטה לא גריס דלמעלה ומקצת ספרים יש דגורסין הכין ופי׳ הוא ז״ל טפי דמים למטה למטה מן החגור וטפי דמים למעלה למעלה מן החגור תולה כעליון עד כגריס כלו׳ את שלמעלה מן החגור אינו דם נדה דמהיכא אתא אלא נתעסקה במין או שעברה בשוק של טבחים ולאו אדעתא דכיון דכתם שלמעלה לאו מגופא אתא אף שלמטה מן התנור תולה באותו כתם שלמעלה להקל דאמרינן ממקום שבא העליון בא התחתון.





תוספות רא"ש

ואין בו אלא סלע כו'. תימה מאי פירכא היא זו שאני הכא דהי מינייהו מפקת אבל לעיל שבדקה הראשונה למה נטמאה. ותירץ ר"ת דהכא מיירי שנתעסקה האחת תחלה ואח"כ חברתה ואפי' נתעסקו ביחד אי אפשר לצמצם שלא התחילה האחת תחלה וא"כ היה לנו לתלות דם צפור בראשונה ולטהרה כהך דלעיל שהיתה בדוקה ומשני כיון דאיכא סלע יתירה איכא לתלות בזו כמו בזו אע"ג דהתחילה קודם חברתה אימור לא בא מיד דם הצפור עליה אבל לעיל הבדוקה בחזקת טהרה היא:



לא ישבה לא. פי' לא ידעה אם ישבה אם לאו:



אין לך כל מטה ומטה ובסמוך נקט כל סדין וסדין משום דעכשיו קאמר אין לך כל מטה ומטה של איש ואשה שאין בו כמה טיפי דמים של מאכולת. וא"כ של אשה נמי יש לתלות במאכולת כמו מטה של איש והדר קאמר אין לך כל סדין וסדין של אשה שאין בה כמה טיפי דמים ואין לתלות כולם בדם מאכולת:



וכדבריו אנו מודים. פי' ר"מ דבכלל דבריו דבריהם דרבנן מודים לדבריו דכגריס תולה ובכלל דבריו דברינו דגם אני מודה לדבריו דהיכא (דהיכינה) [דהרגה] הוי שיעורא כגריס דתולה וכיון שבכלל דבריו נראין דברינו ונראין דבריו ודמיא לההיא דתנן במסכת אבות רואה אני את דברי ר' אלעזר בן ערך מדבריכם שבכלל דבריו דבריכם:



עיר שיש בה חזירין אין חוששין לכתמים. פירש"י אפי' לא עברה בשוק של טבחים ואפי' אין מכה עליה ואפי' מחגור ולמטה כיון דשכיחי בה חזירין שהן מנקרין באשפה ומתיזין דם נבילות וטריפות הוי בכל פעם כאילו עברה בשוק של טבחים. ונראה דהאידנא אין לתלות בחזירים אם מצאה כתם שאינו מצוי שיהו חזירים מתיזין דם אבל אין לומר דלטהרות דוקא קאמר כשיש לתלות בחזירים. ודדוקרת דקאמר לאותם שעושים בה טהרות בימי רב נחמן (אלא כמו זבזני דמחתא דאמר רב לעיל בשלדו קיים הן טמאין דלאו היינו לבני בבל אלא לשאר מקומות שעושין בו טהרות) דהא לטהרות מחמרינן טפי מלבעלה וכיון דתלינן לטהרות לחזירים כ"ש לבעלה:





מהרש"א - חידושי הלכות

בד"ה אין לך כל מטה ומטה הכא לא נקט סדין כו' עכ"ל והא דשינה נמי הלשון דקאמר לדברי אין קץ ולדברי חברי אין סוף לדברי המפרש דיש קץ מלשון תחלה ניחא דקאמר לדברי אין קץ שאין שיעור בתחלת הכתם דאפי' כחרדל אינו תולה ולדברי חברי אין סוף שאין שיעור בסוף ואע"ג דלרבנן אינו תולה אלא עד כתורמוס כדמסיק מ"מ קרי ליה אין סוף כיון דאפי' דביותר מבכגריס תולה אפילו בלא הרגה ודו"ק:





חכמת שלמה

גמ' תולה בפשפש ועד כתורמוס כו' בעלמא אימא לך לחומרא אמרינן כו' כצ"ל:


רש"י בד"ה עד כמה כו' במאכולת הס"ד:


בד"ה אמר רב נחמן כו' כתורמוס יכולה כו'. נ"ב תורמוס פרש"י בפרק אין צדין שהוא מין קטנית עגול כמין עדשה ורחב כמעה קטנה כו':





רש"ש

במשנה אם יש בה מכה והיא יכולה להגלע כו'. משמע דוקא בה אבל בבנה או בבעלה אינה תולה אלא במכה לחה. ול"מ בפוסקים שדברו בזה:



רש"י ד"ה לא ישבה לא. ולאו אדעתה. כצ"ל:



רש"י ד"ה עד כגריס. ויתר מכגריס לא ואפי' הרגה. וכ"מ במתניתין דקתני עד כמה תולה. דקאי אהרגה שנזכר למעלה. וע"ז פי' רחב"א עד כגריס. אלא שמוסיף ואע"פ שלא הרגה. דלא משמע אלא כש"כ הרגה. אבל בין זה וזה אינו אלא עד כגריס. ולא דמי להא דלקמן ברצופה בו מאכולת דר' ינאי מטהר. דרצופה מוכחא דהאי ועוד ממנה הוא. כדאמר ר' ירמיה שם ה"מ היכא דרצופה כו'. ואפי' לצד השני דרי"ר הוא דוקא בנתעסקה בדם צפור כדפרש"י. (ועי' מש"כ לעיל נב ב). אבל במאכולת לא תלינן ביותר מכגריס וכסברת ר' חנינא: והנה בהרגה הרבה מאכולות כתבו התוס' דתלינן כפי מה שהרגה. ותמיהני על הרא"ש שכתב ולא פליג רבנן בין הרגה הרבה כו' לעולם אינה תולה ביותר מכגריס וזה הוא שלא כדברי התוס' ולא הביא דעתם כלל. אשר דבריהם חביבין עליו עד לאחת. וגם בזה לא דברו האחרונים מאומה:



רש"י ד"ה לענין כתמים. דאי כו' ארכו כרחבו אפי' יותר מכגריס כו'. בפשוטו משמע דאפי' לרשב"ג ולרחב"א תלינן. ולא כן הבין הרב"י בסי' ק"צ ע"ש וצ"ע:



רש"י ד"ה או שטעם. וכ"ש חולין. פי' דלא חיישינן להפסדם כ"כ. וההג"ה שבגליון השס"ח שבושא היא:



בא"ד אבל אמרו לו טמא היית כו'. כצ"ל:





הגהות יעב"ץ

רש"י ד"ה שלשה חלוקים כצ׳׳ל:


ד״ה או שטעם וכן אבל אמרו לו טמא היית כצ״ל:


תוס׳ ד"ה וכדבריו אני מודים. נ"ב נראה דתוס' גרסי מורים ברי״ש:





חידושי חת"ס

רחב"א אומר עד כגריס של פול במעיל צדקה טרח ויגע ומצא גריס גדול מאוד והציור נדפס לפנינו בספרו ואציירו לפניך פה ע"פ המחוגה שלא ישתנה והאריך בראיות ברורות ועצומות אין להשיב עליהם אלא שבפלתי כתב דא"כ לעיל ב' נשים שנתעסקו בצפור ונמצא עליהם כסלע נימא פלגא דסלע ממאכולת הוא וע"כ צ"ל דמאכולת פחות מחצי סלע והסלע ידוע שיעורו שליש טפח וא"כ הגריס הוא עכ"פ פחות מחצי שליש טפח שהוא חצי אצבע אגודל וא"כ הוא שיעור מועט ממ"ש מעיל צדקה:


והנה תמוה לי דילמא ברייתא אתיא כרבנן דרחב"א דלא תליא במאכולת אלא א"כ הרגה. והפוסקים שהביאו הברייתא לא דקדקו בשיעור סלע. וכן מצאתי בסדרי טהרה סי' ק"ץ שכתב דברייתא מיירי בנמצא בבשרה שלא תלינן כלל במאכולת ע"ש. אמנם בלאה"נ שהפלתי טעה במ"כ ואראך כי חצי הסלע היא ממש מכוון לשיעורו של מעיל צדקה הנ"ל ובתחלה אצייר פה לפניך שיעורו של מעיל צדקה במרובע ובעגול והנה מדדנו שיעור הנ"ל ע"י ט' עדשים בינונים שבזמנינו ומדינתנו והוא עדיין מכוון בתמונה הנ"ל לא נשתנה ממה שהיה בזמן מעיל צדקה. והנה הסלע הוא שליש טפח שהוא אצבע ושליש רוחבו. ולהרמב"ם בהלכות ס"ת שכל אצבע עולה לרוחב ז' שעורים בינונים וגם זה מדדנו עתה בכיון ודקדוק ומצאנו ג"כ שהוא מכוון שאצבע אדם בינוני בזמנינו הוא כרוחב ז' שעורים ברחבם. נמצא כי רוחב הסלע הוא ט' שעורות ושליש ברחבן. ונמצא עיגולו הוא שלש פעמים ככה דהיינו כ"ח שעורים ברחבן. ומזה יעשה ריבוע אורך י"ד שעורות ברחבן ורוחב ד' וב' שלישי שעורי'. ע"פ מ"ש תוס' בדוכתי טובי עיין פ' ע"פ דף ק"ט ע"א ד"ה רביעית. וזה ריבועו של סלע וחצי סלע הוא אורך ז' שעורים על רוחב ד' וב' שלישים וזה יעלה בתשברתו ל"ב שעורים ואיזה חלקים ולא נדקדק כי בלא"ה נצטרך לפחות מהן כדי שיהיה המאכולת פחות מחצי סלע מ"מ החצי סלע הוא יותר מל"ב שעורים והשיעור כתם הנ"ל אינו מחזיק יותר מל' שעורים קטנים בשום פנים דוק ותשכח. וי"ל שבדקדוק נקט בברייתא שיעור סלע מפני שהחצי ממנו הוא רק מעט יותר משיעור כתם וכמעיל צדקה הנ"ל. ע"כ נ"ל דבכתמים דרבנן שומעין להקל וכמעיל צדקה הנ"ל אע"פ שהשיעור קצת תמוה שלא ימצא כעת דם מאכולת גדול כ"כ מ"מ כבר כתבתי לעיל בסמוך בזה אמנם בבדיקת עד שאינו בדוק דמקילינן נמי בפחות מכגריס ועוד לא מלאני לבי להקל כ"כ וכל מורה יראה לפי ראות עינו בשיעור דם מאכולת שבזמנו ובמדינתו כנ"ל:


דם ולא כתם צ"ע מ"ט לא מייתי מקרא דשמואל בבשרה עד שתרגיש בבשרה ע"כ נ"ל דלא היה הדבר קשה לתלמידים אלא משום שטיהר גם מטומאת ערב אע"ג דמקור מקומו טמא. והנה בשנמצא כתם לח אין תימא כ"כ משום שאינו מזמן רב ואלו ארגשה בשעת יציאה מגופה היה יודעת ומדלא ארגשה ש"מ דמעלמא אתא דרוב דמים היוצאים מהגוף אינם יוצאים אלא בהרגשה. אלא שהיה כתם יבש ואפשר דארגשה ולאו אדעתה וס"ס לא הוה דהא טומאת ערב הוה אפי' בלא הרגשה. וכיון דהוה כתם יבש שפיר שייך עלה הך דדם יהיה ולא כתם דמניה דרשינן ר"פ דם הנדה דמטמא לח ויבש ואמר השתא דהיינו דם ולא כתם וכיון דאתא לפנינו יבש כל הטומאות כשעת מציאתן ומטהרים ליה:


ולדבריו אנו מודים מזה הלשון משמע שעדיין רשב"ג קם ליה בשיטתא קמייתא אלא שמודה גם לדרחב"א והיינו כי לרשב"ג אי הרגה מאכולת תולה ביה כמה שהרגישה כמ"ש תוס' וא"כ הכי דינא אי לא הרגה תולה במאכולת א' ואי הרגה כמה מאכולת אזי תולה בה כמה מאכולת. והשתא א"ש דאתיא משנתינו כרשב"ג אחר שהודה והכי קאמר הרגה מאכולת תולה בה ומסתמא כמה שהרגה כ"כ תולה בה ואמר עד כמה תולה בה רחב"א אומר עד כגריס אף ע"פ שלא הרגה אמנם כשהרגה תולה אפילו כמה וכמה:


עיר שיש בה חזירים כו' כ' תוס' אור"י דאין לסמוך על זה עכשיו הטעם משום דבזמן הזה שאנו מפוזרים בין האומות אין לך עיר שאין בה חזירים וא"כ בטלת תורת כתם והוה כמו לדברי חברי אין סוף:


שבח לצורי וקוני. אשר עזרני בפרק שמיני. אתה אל רועי. אמץ זרועי. בפרק תשיעי:








שערי תורת בבל

(נח ב) ברית כרותה לו שכל המוללו וכו'.—עי' פי' רש"י שענין "ברית" האמור כאן הוא שבעת בריאתו הטביע בו בורא העולם טבע כזה. וכעין זה יש בב"ר פ"ב ו: "ברית כרותה למים שאפי' בשעת שרב רוחה שייפה", וכן בלשון הכתוב "ברית מלח" (במ' יח יט) ופירש"י שם: כברית הכרותה למלח שאינו מסריח לעולם. וענין זה בלשון אחר בב"ר פ"י: "אין לך כל עשב ועשב שאין לו מזל ברקיע שמכה אותו ואומר לו גדל". ובאיכ"ר פתיחתא לד: "פתח משה ואמר ליטא שמשא אמאי לא חשכת בשעה דעאל שנאה לבית מקדשא. אהדר ליה שמשא בחייך משה רעיא מהימנא היכי אהוי חשוכה דלא שבקין לי ולא רפו לי דנקטין לי בשיתין שוטי דנורא ואמרין לי פוק ונהר נהורך". וכל זה משל אל חוק הטבע של ששת ימי בראשית לכל עשב ועשב שיגדל כפי מינו ולשמש שתאיר בכל יום ויום בלי הפסק.

